Arne Blix

Arne Blix (født 1954) er en norsk pressemann.

Han vokste opp i Lyngen, Nesseby og Tromsøysund, der faren, Erik Schytte Blix, var sogneprest.

Han er cand.jur. fra Universitetet i Oslo fra 1986. Han spesialiserte seg i arbeidsrett.

Blix begynte som journalist i Bladet Tromsø i 1976 og i VG i 1978. I 1985 ble han ansatt i Adresseavisen i Trondheim, der han etter hvert ble redaksjonssjef, utviklingsredaktør og nyhetsredaktør. Han ledet i sin tid arbeidet med omleggingen av Adresseavisen fra fullformat til tabloidformat. Fra 2006 til 2015 var han avisens sjefredaktør.Sjefredaktør Blix varsler sin avgang - Adresseavisen 7. november 2014Arne Blix tok Adresseavisen hjem til byen - Intervju i Adresseavisen 23. mai 2015

Blix var styreleder i Norsk Presseforbund fra 2011 til 2014 og nestleder i Norsk Redaktørforening fra 2011 til 2015.

Han har skrevet en lærebok i journalistikk og var amanuensis i journalistikk ved Høgskolen i Bodø fra 1987 til 1989.

 Referanser 

Kategori:Norske jurister
Kategori:Norske redaktører
Kategori:Redaktører for Adresseavisen
Kategori:Personer fra Lyngen kommune